钦定古今图书集成/明伦汇编/闺媛典/第134卷 > 胡谷铭妻王氏
## 钦定古今图书集成/明伦汇编/闺媛典/第134卷 > 胡谷铭妻王氏

按《宁波府志》：“王氏，名润玉，鄞人。年十九，归胡谷铭。质
性婉娩，生二子皆幼。夫染瘵疾，延及一门，死亡略尽。
润玉二十馀，独抱遗孤处一室，人共危之。母家以其
盛年无依，力劝之归，且曰：‘是家不祥，而欲相从为鬼
耶？盍改图焉’。润玉泣曰：‘夫宗祀幸有子，使吾一出是
门，置胡氏神主何地乎？吾未亡人，祸福固非所计。自’”
誓以死，勤苦纺绩，抚养二子，寿七十二而卒。